
Αποστολή τέκνων ασφαλισμένων στον Οίκο Ναύτου ναυτικών σε Παιδι¬ 
κές Κατασκηνώσεις, Κέντρου και Επαρχιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 4 παρ. 1 έδαφ. ιβ και 5 παρ. 1 εδ. ζ του 
Ν. 6002/34 «Περί προστασίας των ανέργων εργατών θαλάσσης και 
των Οικογενειών αυτών» (Α’ 37) όπως το τελευταίο αντικαταστάθηκε 
με το άρθρο 5 του Ν. 318/76 (Α’ 111). 

β. Τις διατάξεις των άρθρων 1, 2 παρ. 1 εδαφ. δ' και 3 του Α.Ν. 
816/1948 «Περί επεκτάσεως της υπό του Ν. 6002/34 παρεχομένης 
ιατροφαρμακευτικής και νοσοκομειακής προστασίας και εις τας οικογέ¬ 
νειας των εργαζομένων ναυτικών» (Α' 257), κυρωθέντος υπό του Ν. 
978/1949 (Α' 120). 

γ. Την αριθμ. 4193/15/24.4.91 απόφαση του Διοικητικού Συμ¬ 
βουλίου του Οίκου Ναύτη. 

δ. Την αριθμ. 291/3.5.1991 γνωμοδότηση του Συμβουλίου Εμπο¬ 
ρικού Ναυτικού. 


ε. Την αριθμ. 349/1991 γνωμοδότηση του Συμβουλίου της Επι¬ 
κράτειας μετά πρόταση του Υπουργού Εμπορικής Ναυτιλίας, αποφασί¬ 
ζουμε: 

Άρθρο 1 

1. Επιτρέπεται η αποστολή τέκνων ναυτικών ασφαλισμένων στον Οί¬ 
κου Ναύτου, ηλικίας επτά (7) έως δεκατεσσάρων (14) ετών, σε Παιδι¬ 
κές κατασκηνώσεις Ιδιωτικές, Δημοσίου, Ν.Π.Δ.Δ. και λοιπών Υπηρε¬ 
σιών του ευρύτερου δημόσιου τομέ<2 Κέντρου και Επαρχιών, με δαπάνες 
του Κεφαλαίου Ανεργίας και Ασθένειας Ναυτικών (ΚΑΑΝ). 

2. Με απόφαση του Υπουργού Εμπορικής Ναυτιλίας, κατόπιν προτά- 
σεως του ΔΣ/ΟΝ, καθορίζεται κάθε χρόνο ο αριθμός των παιδιών που 
μπορεί να αποστέλλονται σε παιδικές κατασκηνώσεις, ο οποίος εξαρτά- 
ται άμεσα από τις πιστώσεις που έχει τη δυνατότητα ο ΟΝ να διαθέτει 
για το σκοπό αυτό, η διάρκεια του χρόνου παραμονής τους σ’ αυτές, η 
δαπάνη γενικά κατ’ άτομο ως και τη δυνατότητα συμμετοχής των 
ασφαλισμένων σ’ αυτήν και κάθε άλλη συναφής λεπτομέρεια. 

3. Σε περίπτωση εκδηλώσεως μεγάλου ενδιαφέροντος ασφαλισμέ¬ 
νων, η πρόκριση των παιδιών που θα αποστέλλονται, εντός του ως ανω¬ 
τέρω καθοριζομένου αριθμού, θα γίνεται από το κατά νόμο αρμόδιο όρ¬ 
γανο του Οίκου Ναύτου, με προτεραιότητα κατά την επιλογή των τέ¬ 
κνων πολυτέκνων και οικονομικά ασθενεστέρων οικογενειών. 

Άρθρο 2 

Η ετήσια δαπάνη για την κατ,ά το προηγούμενο άρθρο προστασία, εγ- 
γράφεται κατ’ έτος στον προϋπολογισμό του Οίκου Ναύτου και βαρύνει 
το Κεφάλαιο Ανεργίας και Ασθένειας Ναυτικών (ΚΑΑΝ). 

Άρθρο 3 

Από της δημοσιεύσεως του παρόντος, καταργείται το Β.Δ. 431/63 
«Περί αποστολής τέκνων ναυτικών εις Παιδικάς ή Μαθητικάς Κατα¬ 
σκηνώσεις Επαρχιών» (Α’ 123). 

Στον Υπουργό Εμπορικής Ναυτιλίας, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 17 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 254 (2) 

Ηθικές και υλικές αμοιβές των υπαλλήλων του Πυροσβεστικού 

Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των περιπτώσεων στ' και θ' της παραγρ. 1 και τις 
διατάξεις της παραγράφου 7 του άρθρου 11 του Ν. 1481/1984 «Ορ¬ 
γανισμός Υπουργείου Δημόσιας Τάξης» (Α' 152) όπως το άρθρο αυτό 

αντικαταστάθηκε από την παράγραφο 1 του άρθρου 1 του Ν. 1590/ 
1986 (Α' 49). 

2. Τις διατάξεις της παραγράφου 2 του άρθρου 1 του Ν. 1590/ 
1986 «Τροποποίηση διατάξεων του Ν. 1481/1984 «Οργανισμός 
Υπουργείου Δημόσιας Τάξης και άλλες διατάξεις» (Α’ 49). 

3. Τις διατάξεις του Π.Δ. 137/1986 (Α' 51). 

4. Την Υ. 1140/1051173/1390/0001/9.7.1990 κοινή από¬ 
φαση του Πρωθυπουργού και του Υπουργού Οικονομικών για ανάθεση 
αρμοδιοτήτων στον Υφυπουργό Οικονομικών (Β’ 420). 

5. Την 263/1991 γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας Τάξης και Υφυπουργού 
Οικονομικών, αποφασίζουμε: 

Άρθρο 1 

Έννοια ηθικής αμοιβής - είδη ηθικών αμοιβών 

1. Ηθική αμοιβή είναι η τιμητική επιβράβευση εξαίρετων δραστηριο¬ 
τήτων ή προσπαθειών, που υπερβαίνουν σημαντικά το καλώς εννοού¬ 
μενο υπηρεσιακό καθήκον του άξιου να τιμηθεί με αυτή προσώπου. Η 
ηθική αμοιβή απονέμεται με μέτρο και στους πραγματικά άξιους για 
την τιμητική αυτή διάκριση. 

2. Οι ηθικές αμοιβές, που απονέμονται στο πυροσβεστικό προσωπικό 
είναι οι εξής: 

α. Η προαγωγή για ανδραγαθία. 

β. Τα παράσημα των Ταγμάτων Αριστείας, σύμφωνα με τις ισχύου- 
σες γι’ αυτά κάθε φορά διατάξεις. 

γ. Τα πυροσβεστικά Μετάλλια, ήτοι: 

(1) Το Πυροσβεστικό Αριστείο Ανδραγαθίας. 

(2) Ο Πυροσβεστικός Σταυρός. 

(3) Το Μετάλλιο Πυροσβεστικής Αξίας. 

(4) Το Μετάλλιο Ευδόκιμης Πυροσβεστικής Υπηρεσίας. 

δ. Η εύφημη μνεία. 

ε. Η ευαρέσκεια και 

στ. Ο έπαινος. . 

3. Τα μετάλλια της προηγούμενης παραγράφου απονέμονται, είτε σε 
καιρό ειρήνης, είτε σε καιρό πολέμου και εφόσον, για την ίδια πράξη, δεν 
έχει απονεμηθεί μετάλλιο που προβλέπεται από τις περί Στρατιωτικών 
■Μεταλλίων διατάξεις. 

4. Μετάλλια ξένων κρατών, που απονέμονται στο πυροσβεστικό προ¬ 
σωπικό, φέρονται απ’ αυτό ύστερα από έγκριση που παρέχεται κατά τον 
τρόπο απονομής των Πυροσβεστικών Μεταλλίων. Για το σκοπό αυτό ο 
ενδιαφερόμενος υποβάλλει, ιεραρχικά στο Αρχηγείο Πυροσβεστικού 
Σώματος, αίτηση με επίσημο αντίγραφο του διπλώματος ή της πράξης 
απονομής του μεταλλίου, εις διπλούν.' 

5. Μετάλλια που απονέμονται στο πυροσβεστικό προσωπικό, από μη 
στρατιωτικές οργανώσεις, ή συνδέσμους, ή ιδρύματα, της ημεδαπής ή 
αλλοδαπής, δεν φέρονται απ’ αυτό. 

Άρθρο 2 

Προαγωγή για ανδραγαθία 

1. Στο πυροσβεστικό προσωπικό μέχρι και του βαθμού του Πυραγού 
συμπεριλαμβανομένου, δικαιολογείται προαγωγή για ανδραγαθία στον 
επόμενο βαθμό για πράξεις κατά τις οποίες ο υπάλληλος εκθέτοντας τη 
ζωή του σε άμεσο και πολύ σοβαρό κίνδυνο κατορθώνει τη διάσωση ατό¬ 
μων που κινδυνεύουν ή προλαμβάνει την επέκταση μεγάλων πυρκαγιών 
ή καταστροφών ή άλλων ζημιών. 

2. Η βεβαίωση της πράξης γίνεται με ένορκη διοικητική εξέταση που 
διατάσσεται από τον Υπουργό Δημόσιας Τάξης και ενεργείται από ανώ¬ 
τερο αξιωματικό του Πυροσβεστικού Σώματος. Η ένορκη διοικητική 
εξέταση υποβάλλεται στον Υπουργό Δημόσιας Τάξης με τη γνώμη της 
Ιεραρχίας πλήρως αιτιολογημένη. Ο Υπουργός Δημόσιας Τάξης δύνα- 
ται να διατάξει τη συμπλήρωση της ένορκης διοικητικής εξέτασης έαν 
κρίνει αυτό σκόπιμο ή παραπέμπει απ’ ευθείας την υπόθεση στο αρμόδιο 
συμβούλιο κρίσης του ανδραγαθήσαντος για τη λήψη της σχετικής από¬ 
φασης προαγωγής για ανδραγαθία ή μη. Η απόφαση του συμβουλίου 
είναι υποχρεωτική για τον Υπουργό. Η προαγωγή για ανδραγαθία για 
τους βαθμούς του υπαξιωματικού και πυρονόμου γίνεται με απόφαση 
του Υπουργού Δημόσιας Τάξης και με Προεδρικό Διάταγμα για τους 
λοιπούς βαθμούς έστω και αν δεν υπάρχουν κενές οργανικές θέσεις. 

3. Επιτρέπεται προαγωγή για ανδραγαθία και για δεύτερη φορά 


μετά από παρέλευση τουλάχιστον ενός έτους από της προηγούμενης αν¬ 
δραγαθίας του χρόνου υπολογιζόμενου από την ημερομηνία τέλεσης της 
πράξης. 

Άρθρο 3 

Ιεραχική τάξη μεταλλίων 

1. Η ιεραρχική τάξη των Πυροσβεστικών Μεταλλίων του άρθρου 1 
του παρόντος είναι η ακόλουθη, κατά σειρά αξίας: 

α. Πυροσβεστικό Αριστείο Ανδραγαθίας. 

β. Πυροσβεστικός Σταυρός. 

γ. Μετάλλιο Πυροσβεστικής Αξίας. 

δ. Μετάλλιο Ευδόκιμης Πυροσβεστικής Υπηρεσίας. 

2. Τα παράσημα των Ταγμάτων Αριστείας και τα Στρατιωτικά Με¬ 
τάλλια, που απονέμονται στο πυροσβεστικό προσωπικό προηγούνται 
των Πυροσβεστικών Μεταλλίων, τα δε μετάλλια, που απονέμονται από 
ξένα κράτη έπονται αυτών. 

Άρθρο 4 

Πυροσβεστικό Αριστείο Ανδραγαθίας 

1. Το Πυροσβεστικό Αριστείο Ανδραγαθίας απονέμεται στο πυροσβε¬ 
στικό προσωπικό, όταν αποδεδειγμένα έχει εκτελέσει ηρωική πράξη, 
που προκαλεί ανεπιφύλακτα το θαυμασμό και την εκτίμηση της κοινής 
γνώμης, ώστε να αποτελεί πραγματική ανδραγαθία. 

2. Το διάσημο του παραπάνω μεταλλίου είναι αργυρό, διαστάσεων 
0,04 X 0,04 μ. και αποτελείται από σταυρό, του οποίου τα άκρα είναι 
πλατύτερα. Στο μέσο του σταυρού είναι αποτυπωμένο, ανάγλυφα, το 
Έμβλημα του Κράτους, σε σχήμα κύκλου, διαμέτρου 15 χιλιοστών και 
στη βάση του σταυρού είναι αποτυπωμένο επίσης, ανάγλυφα, το έτος 
«1930» στη δε πίσω όψη φέρει στη μέση, ανάγλυφα, την επιγραφή «ΠΥ¬ 
ΡΟΣΒΕΣΤΙΚΗ ΑΝΔΡΑΓΑΘΙΑ». 

3. Το μετάλλιο αυτό αναρτάται από μετάξινη κυματιστή ταινία, πλά¬ 
τους 30 χιλιοστών, χρώματος βαθύ ερυθρού,*που φέρει κάθετα στο μέσο 
σειρίτι χρώματος λευκού, πλάτους 8 χιλιοστών. 

Άρθρο 5 

Πυροσβεστικός Σταυρός 

1. Ο Πυροσβεστικός Σταυρός απονέμεται στο πυροσβεστικό προσω¬ 
πικό για: 

α. Αυτοθυσία, όταν αποδεδειγμένα εξέθεσε τη ζωή του σε κίνδυνο, 
για τη σωτηρία άλλων που κινδύνευσαν. 

β. Ιδιαίτερα διακεκριμένη και εξαίρετη πράξη που έχει σχέση με την 
αποστολή τους. 

2. Ο Πυροσβεστικός Σταυρός διακρίνεται στις εξής τάξεις: 

α. Πυροσβεστικός Σταυρός Α' τάξης, που απονέμεται στους Ανώτα¬ 
τους Αξιωματικούς του Πυροσβεστικού Σώματος. 

β. Πυροσβεστικός Σταυρός Β' τάξης, που απονέμεται στους υπόλοι¬ 
πους Αξιωματικούς. 

γ. Πυροσβεστικός Σταυρός Γ' τάξης, που απονέμεται στους Πυρονό¬ 
μους, τους Υπαξιωματικούς και τους Πυροσβέστες. 

3. Το διάσημο του Πυροσβεστικού Σταυρού είναι χάλκινο, διαστά¬ 
σεων 0,04 X 0,04 μ. και αποτελείται από σταυρό βυζαντινού σχήμα¬ 
τος, του οποίου τα τέσσερα άκρα συνδέονται με στεφάνη από κλάδους 
ελιάς. Στο κέντρο του σταυρού φέρει ανάγλυφο κύκλο, διαμέτρου 0,015 
μ. και μέσα σ’ αυτόν ανάγλυφο το Έμβλημα του Πυροσβεστικού Σώμα¬ 
τος που είναι χρυσό για την Α’, αργυρό για την Β’ και χάλκινο για την Γ' 
τάξη και στη βάση του σταυρού ανάγλυφα το έτος «1930». 

4. Το παραπάνω μετάλλιο φέρεται με μετάξινη κυματιστή ταινία, 
πλάτους 30 χιλιοστών, που αποτελείται από τρεις ισοπλατείς λωρίδες, 
μπλε χρώματος η μεσαία και ερυθρού οι άλλες δύο. 

5. Για κάθε νεότερη πράξη του τιμημένου με Πυροσβεστικό Σταυρό, 
που κρίνεται άξια της ίδιας ηθικής αμοιβής, απονέμεται ο Πυροσβεστι¬ 
κός Σταυρός της αντίστοιχης τάξης, στη δε ταινία τοποθετείται σαν δια¬ 
κριτικό γνώρισμα αστερίσκος του διασήμου, διαστάσεων 5 χιλιοστών, 
διαδοχικά: α) χάλκινος, β) αργυρός και γ) χρυσός. Περισσότεροι από 
έναν αστερίσκοι φέρονται οριζόντια στην ταινία του μεταλλίου. Τοποθέ¬ 
τηση περισσοτέρων των τριών αστερίσκων δεν επιτρέπεται. 

6. Ο Πυροσβεστικός Σταυρός απονέμεται σ’ αυτόν που κρίνεται άξιος 
να τιμηθεί και μετά το θάνατό του. Σε περίπτωση θανάτου αυτού που 
τιμήθηκε ή που δικαιούται του μεταλλίου, αυτό περιέρχεται, ως κειμή¬ 
λιο, σ’ αυτόν που ορίζει η διαθήκη του θανόντος. Αν δεν άφησε διαθήκη, 
το μετάλλιο περιέρχεται στους εξ αδιαθέτου κληρονόμους του, κατά την 
ακόλουθη σειρά: 

α. Πρωτότοκο τέκνο, 
β. Σύγυζο. 

γ. Πατέρα ή μητέρα, 
δ. Μεγαλύτερο αδελφό ή αδελφή. 

7. Ο Πυροσβεστικός Σταυρός μπορεί να απονέμεται, κατά περί¬ 
πτωση, σε στρατιωτικούς, σε πολιτικούς υπαλλήλους και ιδιώτες, ημε¬ 
δαπούς ή αλλοδαπούς, "που προσέφεραν εξαιρετικές υπηρεσίες για την 
εκπλήρωση του πυροσβεστικού έργου, καθώς και σε Πυροσβεστικές 
Υπηρεσίες για τις πράξεις της. Επίσης μπορεί να απονέμεται και σε πό¬ 
λεις για τη συμβολή των κατοίκων τους στο έργο της Πυροσβεστικής 
Υπηρεσίας καθώς και σε συλλόγους, σωματεία και λοιπές αναγνωρι¬ 
σμένες οργανώσεις για την ίδια αιτία. 

Άρθρο 6 


Μετάλλιο Πυροσβεστικής Αξίας 

1. Το Μετάλλιο Πυροσβεστικής Αξίας απονέμεται στους Αξιωματι¬ 
κούς που βρίσκονται στην ενέργεια για πολυετή συνεχή ευδόκιμη υπηρε¬ 
σία ή για εξαίρετες πράξεις. 

2. Το Μετάλλιο Πυροσβεστικής Αξίας διακρίνεται στις εξής τάξεις: 

α. Α’ τάξης που απονέμεται στους Ανώτατους Αξιωματικούς του Πυ¬ 
ροσβεστικού Σώματος. 

β. Β' τάξης που απονέμεται στους Ανώτερους Αξιωματικούς. 

γ. Γ' τάξης που απονέμεται στους Κατώτερους Αξιωματικούς. 

3. Το παραπάνω μετάλλιο, για πολυετή ευδόκιμη υπηρεσία, δεν απο- 
νέμεται πριν από τη συμπλήρωση 1 θετούς υπηρεσίας Αξιωματικού. Η 
1 θετής υπηρεσία υπολογίζεται σύμφωνα με τις ισχύουσες για την ιεραρ¬ 
χία και τις προαγωγές των Αξιωματικών κάθε φορά διατάξεις. 

4. Μαζί με την προαγωγή του τιμημένου Αξιωματικού, προάγεται 
στην αντίστοιχη τάξη και το μετάλλιο, που του έχει απονεμηθεί, για συ- 
νεχή ευδόκιμη πολυετή υπηρεσία, εφόσον συντρέχει η προϋπόθεση της 
παραγράφου 1 του παρόντος άρθρου. 

5. Το ανωτέρω μετάλλιο είναι χάλκινο και αποτελείται από ανά¬ 
γλυφο έμβλημα του Πυροσβεστικού Σώματος, σε κυκλικό σχήμα, δια¬ 
μέτρου 0,04 μ. και στη βάση είναι τυπωμένο ανάγλυφα, το έτος «1930» 
στη δε πίσω όψη γράφονται κυκλικά οι λέξεις «ΠΥΡΟΣΒΕΣΤΙΚΗ 
ΑΞΙΑ». Το Έμβλημα του Πυροσβεστικού Σώματος είναι χρυσό για την 
Α', αργυρό για την Β’ και χάλκινο για την Γ τάξη. 

6. Η ταινία του μεταλλίου αυτού είναι από μεταξωτό ύφασμα κυματι¬ 
στό, πλάτους 30 χιλιοστών και χωρίζεται σε τρεις διαμήκεις λωρίδες, 
που έχουν η μεν μεσαία χρώμα βαθύ γαλάζιο και πλάτος 0,014 μ. οι δε 
άλλες δύο χρώμα λευκό και πλάτος 0,008 μ. η κάθε μία. Στην ταινία 
τοποθετείται, οριζόντια, κλάδος ελιάς, μήκους 18 χιλιοστών και πλά¬ 
τους 4 χιλιοστών, που είναι χρυσός για την Α', αργυρός για την Β και 
χάλκινος για την Γ' τάξη. 

Άρθρο 7 

Μετάλλιο Ευδόκιμης Πυροσβεστικής Υπηρεσίας 

1. Το Μετάλλιο Ευδόκιμης Πυροσβεστικής Υπηρεσίας απονέμεται 
στους Πυρονόμους, Υπαξιωματικούς και Πυροσβέστες για πολυετή ευ¬ 
δόκιμη υπηρεσία, που υπολογίζεται κατά τις διατάξεις που ισχύουν κάθε 
φορά, για την ιεραρχία και τις προαγωγές τους. 

2. Το Μετάλλιο αυτό διακρίνεται στις ακόλουθες τρεις τάξεις: 

α. Μετάλλιο Ευδόκιμης Πυροσβεστικής Υπηρεσίας Α τάξης, απονε- 
μόμενο στους Πυρονόμους, για δετή, τουλάχιστον ευδόκιμη υπηρεσία 
στο βαθμό τους.. 

β. Μετάλλιο Ευδόκιμης Πυροσβεστικής Υπηρεσίας Β' τάξης, απανε- 
μόμενο στους Υπαξιωματικούς, για δετή, τουλάχιστον, ευδόκιμη υπη¬ 
ρεσία στο βαθμό τους. 

γ. Μετάλλιο Ευδόκιμης Πυροσβεστικής Υπηρεσίας Γ' τάξής, απονε- 
μόμενο στους Πυροσβέστες, για Ιδετή, τουλάχιστον, ευδόκιμη υπηρε¬ 
σία στο βαθμό τους. 

3. Οι προαγόμενοι σε Αξιωματικούς εξακολουθούν να φέρουν το Με¬ 
τάλλιο Ευδόκιμης Πυροσβεστικής Υπηρεσίας, που τους έχει απονεμη- 

θεί. _ . 

4. Το Μετάλλιο είναι χάλκινο και αποτελείται από ανάγλυφο έμ¬ 

βλημα του Πυροσβεστικού Σώματος, σε κυκλικό σχήμα, διαμέτρου 30 
χιλιοστών καί στη βάση του είναι αποτυπωμένο, ανάγλυφα, το έτος 
«1930» στη δε πίσω όψη γράφονται κυκλικά και ανάγλυφα οι λέξεις 
«ΕΥΔΟΚΙΜΗ ΠΥΡΟΣΒΕΣΤΙΚΗ ΥΠΗΡΕΣΙΑ». Το έμβλημα του Πυ¬ 
ροσβεστικού Σώματος είναι επίχρυσο για την Α', επάργυρο για την Β 
και χάλκινο για την Γ' τάξη. _ _ 

δ. Η ταινία του μεταλλίου είναι από μεταξωτό ύφασμα, πλάτους 30 
χιλιοστών και χωρίζεται σε τρεις διαμήκεις ισοπλατείς λωρίδες, που 


έχουν η μεν μεσαία χρώμα βαθύ κίτρινο, οι δε άλλες δύο'χρώμαχινρικτό 
κυανό. Στην ταινία τοποθετείται, οριζόντια, κλάδος ελιάς;.μήκους 18 
χιλιοστών και πλάτους 4 χιλιοστών, που είναι επίχρυσος για την Α', 
επάργυρος για την Β' και χάλκινος για την Γ' τάξη. 

Άρθρο 8 \ 

\ Διπλώματα μεταλλίων 

1. Η απονομή των μεταλλίων συνοδεύεται και απόδίπλωμα που έχει 
σχήμα ορθογώνιου παραλληλόγραμμου, διαστάσεων τετρακόσια (400) 
επί τριακόσια (300) χιλιοστά του μέτρου^Στις διαστάσεις αυτές περι¬ 
λαμβάνονται και οι άσπρες-λώρίδες, που είναι περιμετρικά του μαιάν¬ 
δρου. Το πλάτος των άσπρων λωρίδων είναι 30 χιλιοστά για το πάνω 
και το κάτω μέρος και 2 δ χιλιοστά για δεξιά - αριστερή πλευρά του δι¬ 
πλώματος. Το πλάτος του μαιάνδρου είναι δέκα (10) χιλιοστά. Εξωτε¬ 
ρικά του μαιάνδρου τοποθετείται λωρίδα χρώματος ανοικτού κυανού, 
με πλάτος δέκα (10) χιλιοστά. 

2. Το δίπλωμα σε καθεμιά από τις τέσσερις (4) γωνιές του έχει, μέσα 
σε κύκλο, διαμέτρου 40 χιλιοστών, το έμβλημα της Ελληνικής Δημο¬ 
κρατίας. Οι τέσσερις κύκλοι συνδέονται μεταξύ τους με μαίανδρο. 

3. Στο άνω μέρος του διπλώματος και κάτω από τον μαίανδρο τοπο¬ 
θετούνται δύο κλάδοι ελιάς, μέ'ενωμένα τα άκρα τους στο κέντρο. 

4. Ακριβώς κάτω από το κέντρόήου επάνω μαιάνδρου τοποθετείται 
κάθετα η ταινία του μεταλλίου, η οποία·περνά από το κέντρο, που ενώνει 
τους δύο κλάδους ελιάς και καταλήγει στο μετάλλιο. Η διάμετρος του 
μεταλλίου είναι 40 χιλιοστά. Αριστερά από το μετάλλιο γράφεται με 
μαύρο χρώμα η λέξη «ΕΛΛΗΝΙΚΗ» και δεξιά η λέξη «ΔΗΜΟΚΡΑ- 
ΤΙΑ». 

δ. Στη μέση και κάτω από το μετάλλιο απεικονίζεται το έμβλημα του 
Πυροσβεστικού Σώματος, που καλύπτει τα τρία τέταρτα, σχεδόν, της 
επιφάνειας του διπλώματος. 

6. Κάτω από το μετάλλιο με μικρά γράμματα γράφονται: 

Πρώτη σειρά: Με το Π.Δ.από . 

(αριθ) (χρονολογία) 

Δεύτερη σειρά: Απονεμήθηκε στον . 

(Βαθμός - Α.Μ. - Ονοματεπώνυμο) 

Τρίτη σειρά: ..£*■'*?. 

(Τίτλος μετοιλλίου) 

Υπάρχουν άλλες τρεις κενές σειρές, που γράφεται η αιτία απονομής 
του μεταλλίου. Γ 

7. Στο κάτω μέρος του διπλώματος και δεξιά γράφεταί η ημερομηνία 
δημοσίευσης του Π.Δ. και το ονοματεπώνυμο.του Υπουργού Δημόσιας 
Τάξης. Αριστερά φαίνεται η Υπηρεσία του Πυροσβεστικού Σώματος, με 
φροντίδα της οποίας απονέμονται τα μετάλλια και τα διπλώματα. 

8. Για όλα τα απονεμόμενα μετάλλια ισχύει ο ίδιος τύπος διπλώμα- 
. τος, με τις εξής διαφορές: , 

α) Σε κάθε δίπλωμα απεικονίζεται το ανάλογο μετάλλιο. 

β) Το δίπλωμα για το Πυροσβεστικό Αριστείο Ανδραγαθίας και τον 
Πυροσβεστικό Σταυρό, έχει χρώμα μπεζ, ενώ τα διπλώματα για τα με¬ 
τάλλια Πυροσβεστικής Αξίας και Ευδόκιμης Πυροσβεστικής Υπηρε¬ 
σίας, έχουν χρώμα ανοικτό κίτρινο. 

Άρθρο 9 

Εύφημη μνεία - Ευαρέσκεια - Έπαινος 

1. Η εύφημη μνεία απονέμεται στο πυροσβεστικό προσωπικό για 
εξαιρετικές πράξεις ή δραστηριότητες, για τις οποίες δεν συντρέχει περί¬ 
πτωση απονομής Πυροσβεστικού Μεταλλίου και η απονομή ευαρέ¬ 
σκειας ή επαίνου θεωρείται ανεπαρκής. Η εύφημη μνεία μπορεί να απο- 
νέμεται και μετά την αποχώρηση του Πυροσβέστη από την υπηρεσία 
για μακρά και ευδόκιμη επίδοση σ’ αυτή. 

2. Η ευαρέσκεια απονέμεται στο πυροσβεστικό προσωπικό για εξαι¬ 
ρετικές πράξεις" κατά την εκτέλεση ή και εκτός υπηρεσίας ή για εξαίρετη 
επίδοση σ’ αυτή, εφόσον δεν συντρέχει περίπτωση απονομής εύφημης 
μνείας και η απονομή επαίνου κρίνεται ανεπαρκής. < 

3. Ο έπαινος απονέμεται στο πυροσβεστικό προσωπικό για εκτέλεση 
ειδικής υπηρεσίας άξιας ηθικής επιβράβευσης ή για επιδειχθείσα προθυ¬ 
μία και ζήλο κατά την εκτέλεση του καθήκοντος ή την εκτέλεση διατα¬ 
γής εξαιρετικής σημασίας ή τέλος για εκτέλεση άλλης σπουδαίας και 
άξιας τιμητικής διάκρισης πράξης, για την οποία δεν συντρέχει περί¬ 
πτωση απονομής άλλης ηθικής αμοιβής. 

Άρθρο 10 

Τρόπος απονομής ηθικών αμοιβών 
1. Για την απονομή των ηθικών αμοιβών, που καθορίζονται με τις 
διατάξεις των εδαφίων γ, δ, ε και στ της παραγράφου 2 του άρθρου 1 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


του παρόντος, απαιτείται Ένορκη Διοικητική Εξέταση για τη διαπί¬ 
στωση των εξαιρετικών πράξεων του υπαλλήλου και αιτιολογημένη 
πρόταση που υποβάλλεται ιεραρχικά στον Υπουργό Δημόσιας Τάξης 
προκειμένου για απονομή μεταλλίου και στους κατά περίπτωση αρμό¬ 
διους, σύμφωνα με το άρθρο 11 του παρόντος, για την απονομή εύφη¬ 
μης μνείας, ευαρέσκειας και επαίνου ως κατωτέρω: 

α. Για το πυροσβεστικό προσωπικό η πρόταση υποβάλλεται από το 
Διοικητή Αξιωματικό, στις άμεσες διαταγές του οποίου διατελεί ο προ- 
τεινόμενος. 

β. Για τους αναφερόμενους στο άρθρο 5 του παρόντος στρατιωτικούς 
πολιτικούς υπαλλήλους και ιδιώτες, η πρόταση υποβάλλεται από τους 
Διοικητές των Περιφερειακών Διοικήσεων Πυροσβεστικών Υπηρε¬ 
σιών. 

γ. Για τις μνημονευόμενες στο άρθρο 5 του παρόντος υπηρεσίες και 
πόλεις η πρόταση υποβάλλεται από τον Αρχηγό του Πυροσβεστικού 
Σώματος. Για συλλόγους, σωματεία ή άλλες αναγνωρισμένες οργανώ¬ 
σεις την πρόταση υποβάλλει ο Διοικητής της οικείας Περιφερειακής 
Διοίκησης Πυροσβεστικών Υπηρεσιών. 

2. Οι κατά τα ανωτέρω αρμόδιοι για κάθε πράξη, που κρίνεται άξια 
ηθικής αμοιβής, οφείλουν να υποβάλλουν σχετική πρόταση, μέσα σε πέ¬ 
ντε (5) ημέρες από τη σχετική Ένορκη Διοικητική Εξέταση, στην οποία 
εκθέτουν με σαφήνεια τις πράξεις και τη διαγωγή του προτεινόμενου και 
καθορίζουν ταυτόχρονα το είδος της ηθικής αμοιβής που πρέπει να απο- 
νεμηθεί. Πρόταση, που υποβάλλεται εκπρόθεσμα, πρέπει να αιτιολογεί¬ 
ται επαρκώς. Αν η πρόταση αφορά πράξη, που δεν υπέπεσε στην άμεση 
αντίληψη του προτείνοντος, τότε επισυνάπτεται σ’ αυτή κάθε σχετικό 
στοιχείο, από το οποίο βεβαιώνεται η πράξη. Δεν απαιτείται η διενέρ¬ 
γεια Ένορκης Διοικητικής Εξέτασης για την απονομή του Μεταλλίου 
Πυροσβεστικής Αξίας για ευδόκιμη Υπηρεσία και το Μετάλλιο Ευδόκι¬ 
μης Πυροσβεστικής Υπηρεσίας, στις περιπτώσεις αυτές αρκεί η πρό¬ 
ταση του Διοικητή ή Προϊσταμένου του υπαλλήλου. 

3. Ο δεχόμενος την πρόταση, ύστερα από εκτίμηση των γεγονότων 
και αφού προηγουμένως ζητήσει διευκρινίσεις, σε περίπτωση που έχει 
αμφιβολίες για τοί. προτεινόμενα, γνωματεύει επ’ αυτής αιτιολογώντας 
σε περίπτωση διαφωνίας, τη γνώμη του. Υποχρέωση γνωμάτευσης 
έχουν και όλοι οι ιεραρχικά προϊστάμενοι, οι οποίοι δεν έχουν δικαίωμα 
απονομής της προτεινόμενης αμοιβής. Τελικά η πρόταση υποβάλλεται 
στον αρμόδιο για την απονομή της προτεινόμενης ηθικής αμοιβής, σύμ¬ 
φωνα με το άρθρο 11 του παρόντος. Αν ο δεχόμενος για πρώτη φορά 
την πρόταση ή ο ιεραρχικά προϊστάμενος, στον οποίο υποβάλλεται αυτή, 
κρίνει ότι, πρέπει να απονεμηθεί ηθική αμοιβή, για την οποία έχει δικαί¬ 
ωμα απονομής, σύμφωνα με το άρθρο 11 του παρόντος, απονέμει αυτή 
με διαταγή του, την οποία κοινοποιεί μαζί με όλη τη σχετική «αλληλο¬ 
γραφία στη Διεύθυνση Προσωπικού του Αρχηγείου Πυροσβεστικού Σώ¬ 
ματος και στην Υπηρεσία, που υπέβαλε την πρόταση, για την ανακοί¬ 
νωση στον ενδιαφερόμενο και την ενέργεια των λοιπών υπηρεσιακών με¬ 
ταβολών. 

4. Σε περίπτωση διαφωνίας μεταξύ των γνωματευόντων, ως προς το 
είδος της προτεινόμενης αμοιβής, αποφασίζει ο Αρχηγός του Πυροσβε¬ 
στικού Σώματος, εκτός αν κρίνει, ότι η πρόταση πρέπει να υποβληθεί 
στον Υπουργό Δημόσιας Τάξης. Αν κρίνει ότι πρέπει να απονεμηθεί εύ¬ 
φημη μνεία, ευαρέσκεια ή έπαινος, κάνει τη σχετική απονομή, με δια¬ 
ταγή του, την οποία κοινοποιεί στην Υπηρεσία που υπέβαλε την πρό¬ 
ταση. 

5. Ο Υπουργός Δημόσιας Τάξης αποφασίζει τελικά, για την απονομή 
της ηθικής αμοιβής που προτάθηκε ή άλλης για την οποία έχει αρμοδιό¬ 
τητα απονομής. Σε περίπτωση που απονέμει εύφημη μνεία, ευαρέσκεια 
ή έπαινο, γνωστοποιείται τούτο στους ενδιαφερομένους, κατά τα «ανω¬ 
τέρω, με διαταγή της Διεύθυνσης Προσωπικού του Αρχηγείου Πυρο¬ 
σβεστικού Σώματος. 

6. Προκειμένου για απονομή μεταλλίων Πυροσβεστικής Αξίας για 
ευδόκιμη Υπηρεσία και Ευδόκιμης Πυροσβεστικής Υπηρεσίας, το 
πρώτο ΙΟήμερο Οκτωβρίου, κάθε έτους οι Διοικητές και οι Προϊστάμε¬ 
νοι των Υπηρεσιών συντάσσουν προτάσεις απονομής των παραπάνω με¬ 
ταλλίων, για όσους υπηρετούν στην Υπηρεσία τους και δικαιούνται αυ¬ 
τών. Οι προτάσεις αυτές υποβάλλονται, ιεραρχικά, στα αρμόδια Τμή¬ 
ματα της Διεύθυνσης Προσωπικού του Αρχηγείου Πυροσβεστικού Σώ¬ 
ματος. 

7. Για τους αποσπασμένους σε Υπηρεσίες του Πυροσβεστικού Σώμα¬ 
τος καθώς και για τους αποσπασμένους σε Υπηρεσίες εκτός Πυροσβε¬ 
στικού Σώματος αρμόδιοι για την υποβολή των πιο πάνω προτάσεων εί¬ 


ναι οι Διοικητές ή Προϊστάμενοι των Υπηρεσιών στις οποίες οργανικά 
ανήκουν οι αποσπασμένοι. 

Άρθρο 11 

Δικαίωμα απονομής εύφημης μνείας, ευαρέσκειας 

και επαίνου 

1. Η εύφημη μνεία, η ευαρέσκεια και ο έπαινος απονέμονται με δια¬ 
ταγή των αρμοδίων για την απονομή των ηθικών αυτών αμοιβών, σύμ¬ 
φωνα με τις διατάξεις των επόμενων παραγράφων του παρόντος άρ¬ 
θρου, ως εξής: 

2. Εύφημη μνεία απονέμουν: 

α) Ο Υπουργός Δημόσιας Τάξης σε όλο το πυροσβεστικό προσωπικό. 

β) Ο Αρχηγός του Πυροσβεστικού Σώματος για όλο το πυροσβεστικό 
προσωπικό, πλην των ανωτάτων αξιωματικών. 

3. Ευαρέσκεια και έπαινο απονέμουν: 

α) Οι αναφερόμενοι στην προηγούμενη παράγραφο και για το προσω¬ 
πικό που αναφέρεται σ’ αυτή. 

β) Ο Υπαρχηγός του Πυροσβεστικού Σώματος για τους πυροσβεστι¬ 
κούς υπαλλήλους των Ειδικών Υπηρεσιών του Σώματος που υπάγονται 
απ’ ευθείας στο Αρχηγείο. 

γ) Ο Διευθυντής Αρχηγείου Πυροσβεστικού Σώματος για το πυρο¬ 
σβεστικό προσωπικό του Αρχηγείου Πυροσβεστικού Σώματος και οι 
Διοικητές των Περιφερειακών Διοικήσεων Πυροσβεστικών Υπηρεσιών 
για το πυροσβεστικό προσωπικό της δικαιοδοσίας τους. 

Άρθρο 12 

Απονομή και επίδοση Πυροσβεστικών Μεταλλίων 

1. Το Πυροσβεστικό Αριστείο Ανδραγαθίας, ο Πυροσβεστικός Σταυ¬ 
ρός, το Μετιάλλιο Πυροσβεστικής Αξίας και το Μετάλλιο Ευδόκιμης 
Πυροσβεστικής Υπηρεσίιχς απονέμονται με Προεδρικό Διάταγμα που 
εκδίδεται με πρόταση του Υπουργού Δημόσιας Τιάξης. 

2. Το Πυροσβεστικό Αριστείο Ανδραγαθίας και ο Πυροσβεστικός 
Σταυρός επιδίδονται σ’ αυτούς που τιμήθηκαν μ’ αυτά μαζί με το αντί¬ 
στοιχο δίπλωμα σε σχετική τελετή που καθορίζεται με διαταγή του αρ¬ 
μόδιου, για την επίδοση ως εξής: 

α) Από τον Υπουργό Δημόσιας Τάξης στον Αρχηγό, Υπαρχηγό και 
τους «άλλους Ανωτάτους Αξιωματικούς του Πυροσβεστικού Σώμα¬ 
τος. 

β) Από τον Αρχηγό του Πυροσβεστικού Σώματος σε όλους τους Αξι¬ 
ωματικούς, Διοικητές ή Προϊσταμένους Υπηρεσιών. 

γ) Από τον Υπαρχηγό του Πυροσβεστικού Σώματος στο πυροσβε¬ 
στικό προσωπικό του Αρχηγείου και αυτό των Ειδικών Υπηρεσιών του 
Πυροσβεστικού Σώματος. 

δ) Από τους Διοικητές των Περιφερειακών Διοικήσεων Πυροσβεστι¬ 
κών Υπηρεσιών στο πυροσβεστικό προσωπικό των Υπηρεσιών της δι¬ 
καιοδοσίας τους καθώς και στα μνημονευόμενα στο άρθρο 5 του παρό¬ 
ντος άτομα, πόλεις, υπηρεσίες, συλλόγους, σωματεία και οργανώσεις 
εφόσον υπηρετούν, κατοικούν, υπάγονται ή εδρεύουν στην περιοχή της 
δικαιοδοσίας τους. 

3. Τα υπόλοιπα Πυροσβεστικά Μετιάλλια, μετά των αντίστοιχων δι¬ 
πλωμάτων αποστέλλονται στους δικαιούχους υπηρεσιακά και επιδίδο¬ 
νται σ’ αυτούς από τους Διοικητές ή Προϊσταμένους τους με απόδειξη. 

4. Τα Μετιάλλια της παραγράφου 1 του παρόντος άρθρου και τα «αντί¬ 
στοιχα διπλώματα χορηγούνται σ’ αυτούς που τιμήθηκαν μ’ αυτά, χω¬ 
ρίς καμία χρηματική επιβάρυνση. Η προμήθεια των μεταλλίων, γίνεται 
σύμφωνα με τις σχετικές για τις προμήθειες δημοσίων ειδών ισχύουσες 
κάθε φορά διατάξεις. 

5. Για κάθε νεότερη απονομή του ίδιου μεταλλίου χορηγείται μόνο 
δίπλωμα, πλην της απονομής του Πυροσβετικού Σταυρού, για τον οποίο 
χορηγείται και το διάσημο, εφόσον η απονομή αυτή είναι διαφορετικής 
τάξης. Κατά την προαγωγή των μεταλλίων Πυροσβεστικής Αξίας και 
Ευδόκιμης Πυροσβεστικής Υπηρεσίας δεν χορηγείται «άλλο μετιάλλιο 
και δίπλωμα. 

Άρθρο 13 

Τρόπος που φέρονται τα μετάλλια - 
Αφαίρεση αυτών 

1. Τα Πυροσβεστικά Μετάλλια, που απονέμονται, σύμφωνα με τις 
διατάξεις του παρόντος, είναι προσωπικά και φέρονται απ’ αυτόν που τι¬ 
μήθηκε μ’ αυτά σε όλη τη ζωή του, με την επιφύλαξη των διατάξεων 
της παραγράφου 5 του παρόντος άρθρου. 

2. Σε περίπτωση θανάτου του τιμημένου, τα μετιάλλια αυτά, περιέρ- 

χονται, ως κειμήλια, στους κληρονόμους του, σύμφωνα με το άρθρο 5 
του παρόντος διατάγματος. 

3. Τα Πυροσβεστικά Μετάλλια αναρτώνται στα χιτώνια των στολών, 
στο αριστερό του στήθους, μετά από τα παράσημα και τα Στρατιωτικά 
Μετάλλια, σύμφωνα με την ιεραρχική τάξη του άρθρου 3 του παρόντος. 

4. Αυτοί που τιμήθηκαν με Πυροσβεστικά Μετάλλια φέρουν στην 
στολή τους τα διάσημα των μεταλλίων αυτών μετά των ταινιών τους 
μόνο σε επίσημες εκδηλώσεις κατόπιν διαταγής και σύμφωνα με τα ορι¬ 
ζόμενα στον Κανονισμό στολής. Στις άλλες περιπτώσεις φέρουν στη 
στολή τους τις αντίστοιχες ταινίες των μεταλλίων, που τους απονεμήθη- 
καν, με τα διακριτικά πολλαπλών απονομών και προσδιορισμού Τάξης 
των μεταλλίων. 

5. Τα Πυροσβεστικά Μετάλλια του εδαφίου γ' της παραγράφου 1 του 
άρθρου 1 του παρόντος δεν απονέμονται ή αν έχουν απονεμηθεί δεν φέ¬ 
ρονται σε περίπτωση, κατά την οποία αυτός, που κρίθηκε άξιος απονο¬ 
μής ή αυτός που τιμήθηκε ήδη μ’ αυτά και τελεί σε κατάσταση ενέρ¬ 
γειας, υποστεί τις συνέπειες στέρησης του βαθμού του, σύμφωνα με τις 
διατάξεις που ισχύουν κάθε φορά για την κατάσταση του πυροσβεστικού 
προσωπικού. Μετάλλια που έχουν απονεμηθεί σ’ αυτούς που είναι γραμ¬ 
μένοι στο στέλεχος της Εφεδρείας του Πυροσβεστικού Σώματος, καθώς 
και σε ιδιώτες, αφαιρούνται σε περίπτωση αμετάκλητης καταδίκης 
τους, σε: 

α. Οποιαδήποτε ποινή, για εγκλήματα που ανάγονται στην προστα¬ 
σία του πολιτεύματος. 

β. Οποιαδήποτε ποινή, για κακουργήματα ή για τα πλημμελήματα 
των άρθρων 265 έως 272 καθώς και των άρθρων 277 και 288 του 
Ποινικού Κώδικα. 

γ. Αποστέρηση των πολιτικών τους δικαιωμάτων οριστική ή προσω- 
ρινή. 

6. Μετάλλια που απονεμήθηκαν σε αλλοδαπούς, αφαιρούνται σε πε¬ 
ρίπτωση που αυτός, που τιμήθηκε μ’ αυτά: 

α. Καταδικάστηκε από Ελληνικό Δικαστήριο, σε οποιαδήποτε ποινή, 
για εγκλήματα που αναφέρονται στις περιπτώσεις α', β' και γ’ της προη¬ 
γούμενης παραγράφου. 

β. Συμμετείχε σε ενέργειες, στρεφόμενες κατά του Ελληνικού Κρά¬ 
τους. 

Η αφαίρεση των μεταλλίων γίνεται με Προεδρικό Διάταγμα, που εκ- 
δίδεται με πρόταση του Υπουργού Δημόσιας Τάξης. 

Άρθρο 14 

Στους πυροσβεστικούς υπαλλήλους, οι οποίοι με δική τους πρωτο¬ 
βουλία συντάσσουν και υποβάλλουν στην Υπηρεσία τους μελέτη που 
αφορά αντικείμενα αρμοδιότητας του Πυροσβεστικού Σώματος, μπο¬ 
ρούν να παρέχονται ηθικές αμοιβές. Το αξιόλογο ή μη των μελετών και 
εργασιών αυτών καθώς και το είδος της ηθικής αμοιβής που θα απονε¬ 
μηθεί εξακριβώνεται με Ένορκη Διοικητική Εξέταση και προτείνονται 
σύμφωνα με τα προβλεπόμενα από το άρθρο 10 του παρόντος. 

Άρθρο 15 
Υλικές αμοιβές. 

1. Στο πυροσβεστικό προσωπικό είναι δυνατή και η χορήγηση υλικής 
αμοιβής, κατά τον τρόπο και τη διαδικασία του άρθρου 10 αυτού του 
Διατάγματος, για εξαίρετη δραστηριότητα ή προσπάθεια κατά την εκτέ¬ 
λεση των καθηκόντων του. 

2. Την υλική αμοιβή απονέμει στο κατώτερο προσωπικό με απόφασή 
του ο Αρχηγός του Πυροσβεστικού Σώματος, στους δε αξιωματικούς με 
απόφασή του ο Υπουργός Δημόσιας Τάξης. 

3. Το ύψος της υλικής αμοιβής δεν μπορεί να υπερβαίνει τους δύο μη¬ 
νιαίους μισθούς. Για σοβαρά τραύματα ή βλάβες ή ιδιαίτερα εξαιρετική 
δραστηριότητα μπορεί να απονεμηθεί υλική αμοιβή μέχρι πέντε βασι¬ 
κούς μισθούς. 

4. Οι υλικές αμοιβές και οι αποζημιώσεις του επόμενου άρθρου κατα¬ 
βάλλονται σε βάρος του προϋπολογισμού του Πυροσβεστικού Σώματος 
στον οποίο εγγράφεται ειδική πίστωση. 

Άρθρο 16 
Αποζημιώσεις. 

Στο πυροσβεστικό προσωπικό μπορεί να χορηγείται, κατά τον τρόπο 
της παραγράφου 2 του προηγούμενου άρθρου, αποζημίωση για φθορές 


ή απώλειες ενδυμάτων ή αντικειμένων κατά την εκτέλεση των καθηκό¬ 
ντων τους. 

Άρθρο 17 

Επίτιμοι Αρχηγοί και Υπαρχηγοί 
του Πυροσβεστικού Σώματος. 

1. Οι Αρχηγοί και Υπαρχηγοί του Πυροσβεστικού Σώματος που 
υπηρέτησαν σε οργανικές θέσεις του βαθμού τους τουλάχιστον επί τρί¬ 
μηνο, διατηρούν τιμητικά τον τίτλο της θέσεώς τους και μετά την απο¬ 
στρατεία τους, ύστερα από απόφαση του αρμοδίου Συμβουλίου κρίσεως. 
Η κατά τα ανωτέρω διατήρηση του τιμητικού τίτλου μνημονεύεται στο 
Προεδρικό Διάταγμα της αποστρατείας τους. 

2. Οι διατηρούντες τον τίτλο του επίτιμου Αρχηγού ή Υπαρχηγού 
απολαμβάνουν τα κάθε φορά προβλεπόμενα προνόμια για τους αντί¬ 
στοιχους αξιωματικούς των Ενόπλων Δυνάμεων. 

3. Οι προαναφερόμενοι αξιωματικοί στερούνται του απονεμηθέντος 
τίτλου του επιτίμου και των ειδικών προνομίων, εφόσον με απόφαση του 
Συμβουλίου της παραγράφου 1 του παρόντος άρθρου κριθεί ότι ασκούν 
εμπορικό ή βιοποριστικό επάγγελμα κατά τρόπο που δεν συμβιβάζεται 
με τις υποχρεώσεις οι οποίες απορρέουν από τον τίτλο τους ή καταδικα¬ 
στούν για πράξεις που αντιβαίνουν στην τιμή και την αξιοπρέπεια. Η 
κατά τ’ ανωτέρω στέρηση του τίτλου ενεργείται με Προεδρικό Διάταγμα 
που εκδίδεται με πρόταση του Υπουργού Δημόσιας Τάξης. 

Άρθρο 18 

Τελικές καταργούμενες διατάξεις. 

1. Οι ηθικές και υλικές αμοιβές που απονέμονται στο πυροσβεστικό 
προσωπικό, σύμφωνα με τις διατάξεις του παρόντος, καταχωρούνται 
στα ατομικά βιβλιάρια των τιμωμένων. 

2. Τα μετάλλια που έχουν απονεμηθεί στο πυροσβεστικό προσωπικό 

μέχρι την έναρξη ισχύος του παρόντος, εξακολουθούν να φέρονται απ’ 
αυτούς που τιμήθηκαν μ’ αυτά, χωρίς καμιά μεταβολή του τύπου του 
διάσημου και της ταινίας του. Μετά την προαγωγή του μεταλλίου φέρο¬ 
νται μόνο τα νέα διακριτικά. ^ 

3. Από την έναρξη ισχύος του παρόντος κατάργούνται οι διατάξεις 
του άρθρου 131 του από 9.12.1948/21.1.1949 Βασιλικού Διατάγ¬ 
ματος «Περί Κανονισμού Εσωτερικής Υπηρεσίας του Πυροσβεστικού 
Σώματος» (Α'21). 

4. Η ισχύς του παρόντος Προεδρικού Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 13 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΑΝΑΓΙΩΤΗΣ ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 255 (3) 

Μεταβίβαση αρμοδιοτήτων Πολεοδομικών Εφαρμογών στο Δήμο Αθη¬ 
ναίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του ν. 947/1979 «Περί 
οικιστικών περιοχών» (Α' 169). 

2. Τις διατάξεις του άρθρου 34 του ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33). 

3. Τις διατάξεις του άρθρου 23 (παρ. ιδ) του ν. 1558/1985 «Κυβέρ¬ 
νηση και Κυβερνητικά Όργανα» (Α’ 137).' 

4. Τις διατάξεις του άρθρου 9 του π.δ/τος 437/1985 «Καθορισμός 
και ανακατανομή των Υπουργείων» (Α' 157). 

5. Τη σχετική πρόταση του δήμου Αθηναίων που διατυπώθηκε στην 
1396/1990 απόφαση του δημοτικού συμβουλίου και το γεγονός ότι 
όπως διαπιστώνεται από την απόφαση αυτή έχει οργανωθεί κατάλληλη 
τεχνική υπηρεσία. 

6. Την 53/1991 γνωμοδότηση του Συμβουλίου της Επικράτειας, 
με πρόταση των Υπουργών Εσωτερικών και Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Μεταβιβάζεται στο δήμο Αθηναίων και για την περιφέρειά του, η 
άσκηση όλων των αρμοδιοτήτων της πολεοδομικής υπηρεσίας του 
Υπουργείου Περιβάλλοντος, Χωροταξίας και Δημοσίων Έργων που 
αναφέρεται στο άρθρο 27 παρ. 1 του ν. 1577/1985 «Γενικός Οικοδο¬ 
μικός Κανονισμός» (Α’ 210) και στο άρθρο 2 του π.δ/τος της 3.9.1983 
«Τρόπος έκδοσης οικοδομικών αδειών και έλεγχος των ανεγειρομένων 
οικοδομών» όπως ισχύει και ειδικότερα: 

α) Έκδοσης οικοδομικών αδειών (άρθρο 22 του ν. 1577/1985). 

β) Εφαρμογής της διαδικασίας χαρακτηρισμού και κατεδάφισης αυ¬ 
θαιρέτων κατασκευών, επιβολής προστίμου, ειδικής εισφοράς και κάθε 
άλλης σχετικής ενέργειας, σύμφωνα με τα άρθρα 17 και 18 του ν. 
1337/1983 και τις διατάξεις του από 5.7.1983 π.δ/τος «Διαδικασία 
χαρακτηρισμού και κατεδάφιση νέων αυθαιρέτων κατασκευών και ρύθ¬ 
μιση συναφών θεμάτων» (Δ' 291) και των από 3.9.1983 π.δ/των 
«Τρόπος και διαδικασία εκτίμησης της αξίας των αυθαιρέτων κατα¬ 
σκευών και καθορισμός του ύψους των προστίμων αυτών» και «Προσ¬ 
διορισμός της Ειδικής Εισφοράς Αυθαιρέτου και σχετικές διαδικασίες» 
(Δ' 393) όπως ισχύουν. 

γ) Επιβολής των διοικητικών ποινών προστίμου. 

δ) Εφαρμογής της διαδικασίας διατήρησης ή κατεδάφισης κτισμά- 
των ή κατασκευών σύμφωνα με τις διατάξεις των παρ. 5, 7 και 8 του 
άρθρου 8 και της παρ. 8 του άρθρου 9 του ν. 1512/1985 «Τροποποί¬ 
ηση και συμπλήρωση πολεοδομικών διατάξεων ρύθμιση συναφών θεμά¬ 
των και θεμάτων του Ταμείου Νομικών» (Α' 4). 

2. Στον ίδιο δήμο μεταβιβάζονται και οι αρμοδιότητες για την πε¬ 
ριοχή Πλάκας που αναφέρονται στην περίπτωση ε' καθώς οι αρμοδιότη¬ 
τες πολεοδομικών εφαρμογών που αναφέρονται στην περίπτωση η, του 
άρθρου 8 της Γ. 34279/2196/1982 κοινής απόφασης των Υπουργών 
Προεδρίας της Κυβερνήσεως και Χωροταξίας, Οικισμού και Περιβάλ¬ 
λοντος (Β' 677) και ασκεί το Γραφείο Πλάκας. 

3. Οι κατά τις ανωτέρω περιπτώσεις β, γ και δ της παρ. 1 αρμοδιό¬ 
τητες καθώς επίσης και της παρ. 2 είναι δυνατόν ν’ ασκηθούν παράλ¬ 
ληλα και από την κατά τις οικείες διατάξεις αρμόδια Πολεοδομική Υπη¬ 
ρεσία ή το Γραφείο.Πλάκας, εάν η κατά τα ανωτέρω δημοτική Υπηρε¬ 
σία παραλείψει την άσκηση αυτών. Σε περίπτωση κατά την οποία και οι 
δύο υπηρεσίες επιληφθούν της υποθέσεως κατά την ενάσκηση της ως 
άνω αρμοδιότητας, την ίδια ημέρα, κατισχύει η πράξη της Πολεοδομι¬ 
κής Υπηρεσίας, τεκμαιρομένης παραλείψεως της δημοτικής υπηρεσίας 
ν’ αποφανθεί. Η σχετική πράξη της Πολεοδομικής Υπηρεσίας ή του 
Γ ραφείου Πλάκας κοινοποιείται πάντοτε στην ανωτέρω αρμόδια δημο¬ 
τική υπηρεσία η οποία υποχρεούται ν’ απέχει από κάθε περαιτέρω ενέρ¬ 
γεια για τη συγκεκριμένη υπόθεση. 

Άρθρο 2 

1. Στον ίδιο δήμο και για την περιφέρειά του μεταβιβάζονται επίσης 
οι αρμοδιότητες για τη σύμφωνα με το άρθρο 32 και επόμενα του ν.δ/ 
τος της 17.7.1923, κατάρτιση και έκδοση πράξεων αναλογισμού προ¬ 
σκύρωσης και τακτοποίησης οικοπέδων, εκτός από τις περιπτώσεις που 
την διάνοιξη των οδών επισπεύδει το Δημόσιο, σύμφωνα με το άρθρο 5 
του ν. 653/1977 «Περί υποχρεώσεως των παρόδιων ιδιοκτητών διά 
την διάνοιξιν εθνικών οδών, αντικαταστάσεως της παραγρ. 3 του άρ¬ 
θρου 6 του ν. 5269/1931 και ρυθμίσεως συναφών θεμάτων» (Α' 214). 

Στις περιπτώσεις ενστάσεων για τις πιο πάνω πράξεις αποφασίζει ο 
αρμόδιος Νομάρχης σύμφωνα με τις ισχύουσες κάθε φορά διατάξεις. 

2. Ο ίδιος δήμος, προβαίνει σε όλες τις υλικές και διαπιστωτικές 
ενέργειες που απαιτούνται για την εφαρμογή στο έδαφος των σχεδίων 
πόλεων, σύμφωνα με τις ισχύουσες διατάξεις. 

Άρθρο'3 

1. Στον ίδιο δήμο και στην περιφέρειά του μεταβιβάζονται επίσης 
όλες οι αρμοδιότητες σύνταξης εκθέσεων και αναθεώρησης αυτών στις 
περιπτώσεις επικίνδυνων οικοδομών, σύμφωνα με το από 13/ 
22.4.1929 π.δ/γμα «Περί επικινδύνων οικοδομών» (Α’ 153). Εξαι¬ 
ρούνται οι περιπτώσεις του άρθρου 7 του πιο πάνω διατάγματος για την 
κατάρτιση εκθέσεων επικινδύνους ετοιμόρροπων κατασκευών. 

2. Στην επιτροπή του άρθρου 7 του πιο πάνω διατάγματος μπορούν 
να συμμετέχουν και μηχανικοί της τεχνικής υπηρεσίας του δήμου. 

3. Για τη σύνταξη έκθεσης, την αναθεώρησή της, την υποβολή και 


κρίση ενστάσεων, σύμφωνα με την παράγρ. 1 του παρόντος άρθρου, 
εφαρμόζονται ανάλογα οι διατάξεις του από 13/22.4.1929 π.δ/τος. 

Άρθρο 4 

1. Οι αρμοδιότητες που μεταβιβάζονται στο δήμο Αθηναίων με το 
παρόν διάταγμα ασκούνται από την τεχνική υπηρεσία του. 

2. Ο Προϊστάμενος της πιο πάνω τεχνικής υπηρεσίας όταν ασκεί τις 
αρμοδιότητες που οι σχετικές κείμενες διατάξεις προβλέπουν για Προϊ¬ 
στάμενο «Γραφείου Νομομηχανικού» ή «Σχεδίου Πόλεως» ή «Πολεοδο¬ 
μικής Αρχής» και «Επιθεωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» κατά την 
άσκηση των πιο πάνω αρμοδιοτήτων αυτή παρέχεται από την αρμόδια 
κατά τόπο Επιτροπή Πολεοδομικού και Αρχιτεκτονικού Ελέγχου 
(Ε.Π.Α.Ε.) του Υπουργείου Περιβάλλοντος, Χωροταξίας και Δημοσίων 
Έργων. 

Άρθρο 5 

1. Με την επιφύλαξη των αρμοδιοτήτων που έχουν σύμφωνα με τις 
ισχύουσες σχετικές διατάξεις οι δημοτικές ή κοινοτικές αρχές στην τε¬ 
χνική υπηρεσία του δήμου, ο Υπουργός Περιβάλλοντος, Χωροταξίας 
και Δημοσίων Έργων και ο αρμόδιος νομάρχης μπορούν πάντοτε με τα 
όργανα που ορίζονται από αυτούς, να ασκήσουν επιθεώρηση στην τε¬ 
χνική υπηρεσία του δήμου για τις αρμοδιότητες που μεταβιβάζονται με 
το παρόν διάταγμα. 

2. Η έκθεση επιθεώρησης διαβιβάζεται πάντοτε στο Υπουργείο Περι¬ 
βάλλοντος, Χωροταξίας και Δημοσίων Έργων στο νομάρχη και στο δή¬ 
μαρχο ο οποίος είναι υποχρεωμένος να την ανακοινώσει στο δημοτικό 
συμβούλιο. 

Άρθρο 6 

1. Διαδικασίες οι οποίες έχουν αρχίσει και αφορούν αρμοδιότητες που 
μεταβιβάζονται με το παρόν διάταγμα και οι οποίες εκκρεμούν την 
ημέρα έναρξης ισχύος του, στην Πολεοδομική Υπηρεσία ή στο Γ ραφείο 
Πλάκας ή σε συμβούλιο ή σε επιτροπές συνεχίζονται και τελειώνουν από 
την ίδια υπηρεσία, με τη διαδικασία που ισχύει μέχρι την ημέρα έναρξης 
ισχύος του παρόντος διατάγματος. 

2. Στο πρώτο στάδιο εφαρμογής του παρόντος από την τεχνική υπη¬ 
ρεσία του δήμου, οι αρμόδιες κρατικές υπηρεσίες παρέχουν κάθε βοή¬ 
θεια σ’ αυτή για την καλύτερη άσκηση των αρμοδιοτήτων που μεταβι¬ 
βάζονται. 

Άρθρο 7 

1. Στο δήμο Αθηναίων αποδίδεται ποσοστό 40% του προϊόντος της 
κρατήσεως που προβλέπεται από την παράγρ. 3 του άρθρου 2 του ΚΗ/ 
1947 ψηφίσματος όπως ισχύει: 

2. Στον ίδιο δήμο περιέρχεται το σύνολο των προστίμων της περί¬ 
πτωσης γ του άρθρου 1 του παρόντος. Σε όσες περιπτώσεις η βεβαίωση 
γίνεται από την Πολεοδομική Υπηρεσία ή . το Γραφείο Πλάκας κατ’ 
εφαρμογή της παραγρ. 2 του άρθρου 1 του παρόντος, τα πρόστιμα δεν 
περιέρχονται στο Δήμο αλλά βεβαιώνονται κατά τις κείμενες διατάξεις. 

Άρθρο 8 

Η ισχύς του παρόντος αρχίζει την 1.9.1991. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΠΕΡΙΒΑΛΛΟΝΤΟΣ, ΧΟΡ/ΞΙΑΣ & ΔΗΜ. ΕΡΓΟΝ 

Σ. ΚΟΥΒΕΛΑΣ ΣΤΕΦΑΝΟΣ ΜΑΝΟΣ 

-♦- 

Χορήγηση άδειας Ηλεκτρολόγου Θεάτρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 3, 5 και 6 του Νόμου 6422/1934 (ΦΕΚ 412 Α’) 
«Περί ασκήσεως του επαγγέλματος του Μηχανολόγου κ.λπ» όπως αυ¬ 
τές τροποποιήθηκαν και συμπληρώθηκαν με το Νομοθετικό Διάταγμα 

1150/1949. 

β) Του Β.Δ. 13/19 Φεβρουάριου 1936 (ΦΕΚ 98Α') «Περί συμπλη- 
ρώσεως Διατάγματος περί αδειών εκτελέσεως και πτυχίων επιβλέψεως 
ηλεκτρολογικών εγκαταστάσεων». 

γ) Του Νόμου 4483/1965 (ΦΕΚ 118Α') «περί καταργήσεως του 
υποχρεωτικού κρατικού ελέγχου των εσωτερικών ηλεκτρικών εγκατα¬ 
στάσεων και άλλων τινών διατάξεων». 

δ) Του Β.Δ. 699/1971 (ΦΕΚ 233Α') «Περί ασκήσεως επαγγέλμα¬ 
τος υπό των Ηλεκτρολόγων Υπομηχανικών πτυχιούχων Ανωτέρων Τε¬ 
χνικών Σχολών». 

ε) Του Νόμου 2979 της 3/6 Αυγούστου 1922 «Περί ηλεκτρικών 
εγκαταστάσεων». 

στ) Του Προεδρικού Διατάγματος 262/1988 (ΦΕΚ 106Α) «Τρο¬ 
ποποίηση και συμπλήρωση διατάξεων του ΒΔ από 19.3.1936, του ΒΔ 
από 19/26.3.1938 και του ΒΔ 328/1963 «περί της άσκησης του 
επαγγέλματος του ηλεκτρολόγου». 

ζ) Του Νόμου 1558/1985 (ΦΕΚ 137Α') «Κυβέρνηση και Κυβερνη¬ 
τικά Όργανα». 

η) Του Προεδρικού Διατάγματος 229/1986 (ΦΕΚ 96Α') «Σύσταση 
και Οργάνωση της Γενικής Γραμματείας Βιομηχανίας» και του Προε¬ 
δρικού Διατάγματος 396/1989 (ΦΕΚ 172Α') «Οργανισμός της Γενι¬ 
κής Γραμματείας Βιομηχανίας». 

2. Την Υ. 1074/14.5.1990 (ΦΕΚ 325Β') κοινή απόφαση του Πρω¬ 
θυπουργού και του Υπουργού Βιομηχανίας, Ενέργειας και Τεχνολογίας 
για ανάθεση αρμοδιοτήτων στον Υφυπουργό Βασίλειο Μαντζώρη. 

3. Την 273/1991 γνωμοδότηση του Συμβουλίου της Επικράτειας, 
ύστερα από πρόταση του Υφυπουργού Βιομηχανίας, Ενέργειας και Τε¬ 
χνολογίας, αποφασίζουμε: 

Άρθρο 1 

Δικαιώματα και Υποχρεώσεις Ηλεκτρολόγων Θεάτρου 

Οι κάτοχοι άδειας ηλεκτρολόγου θεάτρου έχουν τα παρακάτω δικαι¬ 
ώματα και υποχρεώσεις: 

α) Διενεργούν κατ’ εξαίρεση των περιοριστικών διατάξεων του Προε¬ 
δρικού Διατάγματος 252/1988, την ρευματοληψία από το δίκτυο της 
ΔΕΗ για την ηλεκτροδότηση πρόσκαιρων ηλεκτρολογικών εγκαταστά¬ 
σεων, θεάτρων, τηρουμένων των διατάξεων του άρθρου 3 του Νόμου 
4483/1965. 

β) Εκδίδουν, κατ’ εξαίρεση των περιοριστικών διατάξεων του Προε¬ 
δρικού Διατάγματος 252/1988, πιστοποιητικά επανελέγχου ηλεκτρο- 
λογικής εγκατάστασης θεάτρου, σύμφωνα με τις διατάξεις του Νόμου 
4483/1965. 

γ) Είναι υπεύθυνοι για την ασφαλή παροχή του ρεύματος, την 
ασφαλή τροφοδότηση και διανομή του φορτίου στο σύνολο των φωτιστι¬ 
κών σωμάτων, ή άλλων ηλεκτρικών οργάνων, που εξυπηρετούν απο¬ 
κλειστικά την παράσταση. 

δ) Είναι υπεύθυνοι για την καλή λειτουργία της πρόσθετης ηλεκτρι¬ 
κής εγκατάστασης, που τροφοδοτεί τα φωτιστικά σώματα, ως και τα 
λοιπά όργανα που εξυπηρετούν αποκλειστικά την παράταση. 

ε) Είναι υπεύθυνοι για την καλή λειτουργία του κύριου φωτισμού του 
θεάτρου, του βοηθητικού φωτισμού, ως και του φωτισμού πανικού, 
στ) Εκτελούν τις πρόσθετες ηλεκτρικές εγκαταστάσεις των φωτιστικών, 
ή άλλων οργάνων, που εξυπηρετούν αποκλειστικά την παράσταση. 

Άρθρο 2 

Προσόντα 

1. Η άδεια ηλεκτρολόγου θεάτρου χορηγείται: 

α) Στους κατόχους επαγγελματικής άδειας Υπομηχανικού Ηλεκτρο¬ 
λόγου Β' και Α' Τάξης, που εκδίδεται κατά τις διατάξεις του Β.Δ. 699/ 
1971 και 

β) Στους κατόχους επαγγελματικής άδειας Ηλεκτρολόγου Εγκατα- 
στάτου Α’ Ειδικότητας 1ης, 2ης και 3ης κατηγορίας. ^ 

2. Η άδεια αυτή χορηγείται στα προαναφερόμενα πρόσωπα, εφόσον 
εργάζονται σε Θεατρική Επιχείρηση με εξαρτημένη σχέση εργασίας. 

3. Στις αρμόδιες Υπηρεσίες του Υπουργείου Βιομηχανίας, Ενέργειας 
και Τεχνολογίας τηρείται μητρώο των ως άνω εκδιδομένων αδειών. 

Άρθρο 3 
Δικαιολογητικά 

Για την απόκτηση άδειας Ηλεκτρολόγου Θεάτρου, σύμφωνα με τις 
διατάξεις του παρόντος, πρέπει να υποβάλλονται στις αρμόδιες Υπηρε¬ 
σίες του Υπουργείου Βιομηχανίας, Ενέργειας και Τεχνολογίας τα ακό¬ 
λουθα δικαιολογητικά: 


α) Αίτηση με δύο (2) πρόσφατες φωτογραφίες, 
β) Ακριβές αντίγραφο κατ’ άρθρο 2, παρ. 1 του παρόντος επαγγελ¬ 
ματικής άδειας. 

γ) Υπεύθυνη δήλωση του υποψηφίου περί της μονίμου διαμονής του. 
δ) Αντίγραφο σύμβασης εργασίας του ενδιαφερομένου με Θεατρική 
Επιχείρηση, από την οποία να προκύπτει, ότι προσελήφθη και εργάζεται 
ως ηλεκτρολόγος. 

Τελικές Διατάξεις 
Άρθρο 4 

Η άδεια ηλεκτρολόγου θεάτρου δεν υπόκειται σε θεώρηση. 

Άρθρο 5 

Με απόφαση του Υφυπουργού Βιομηχανίας, Ενέργειας και Τεχνολο¬ 
γίας καθορίζεται το έντυπο της άδειας. 

Άρθρο 6 

Ανεξαρτήτως των ποινών του άρθρου 9 του Νόμου 6422/1934, 
επιβάλλονται σύμφωνα με τις διατάξεις του Νόμου 2979/1922, στους 
ηλεκτρολόγους Θεάτρου και οι κατωτέρω ποινές: 

Για παραβάσεις του Κανονισμού Εσωτερικών Ηλεκτρικών Εγκατα¬ 
στάσεων (ΕΗΕ), που επιφέρουν μείωση της ασφάλειας της εγκατάστα¬ 
σης ή τρίτων και ανάλογα με τη σοβαρότητα της παράβασης, επιβάλλε¬ 
ται πρόστιμο, μέχρι πεντακόσιες χιλιάδες (500.000) δραχμές, ή προ¬ 
σωρινή, ή οριστική αφαίρεση της άδειας ηλεκτρολόγου θεάτρου. 

Η βεβαίωση των παραβάσεων γίνεται από τις αρμόδιες Υπηρεσίες 
του Υπουργείου Βιομηχανίας, Ενέργειας και Τεχνολογίας. 

Άρθρο 7 

Μετά την παρέλευση τεσσάρων (4) μηνών απ’ την ημερομηνία δημο¬ 
σίευσης του παρόντος, κανείς δεν μπορεί να εργάζεται ως ηλεκτρολόγος 
θεάτρου, εάν δεν είναι κάτοχος άδειας κατά τις διατάξεις του παρόντος. 

Άρθρο 8 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. . . 

Στον Υφυπουργό Βιομηχανίας, Ενέργειας, καί^Τεχνολογίας αναθέ¬ 
τουμε τη δημοσίευση και εκτέλεση τού παρόντος Διατάγματος. 

Αθήνα, 13 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΒΑΣΙΛΕΙΟΣ ΜΑΝΤΖΩΡΗΣ 
-♦- 

Ανώτατο ύψος των υποχρεώσεων που αναλαμβάνει ο Οργανισμός 
Ασφάλισης Εξαγωγικών Πιστώσεων, για την παροχή εγγυήσεων, 
ασφαλίσεων και αντασφαλίσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 12 του Ν. 1796/ 
1988 «Σύσταση Οργανισμού Ασφάλισης Εξαγωγικών Πιστώσεων» 
(ΦΕΚ 152/Α/1988). 

2. Απόσπασμα Πρακτικού της 60ης Συνεδριάσεως της 13ης Μαρ¬ 
τίου 1991 του Διοικητικού Συμβουλίου του Οργανισμού Ασφάλισης 
Εξαγωγικών Πιστώσεων. 

3. Τις διατάξεις της παραγράφου 1 εδάφιο Β' τού άρθρου 1 της 
Υ. 1060/4.5.90 απόφασης του Πρωθυπουργού «Καθορισμός αρμοδιο¬ 
τήτων του Αναπληρωτή Υπουργού Εμπορίου» (ΦΕΚ 296/Β/ 
4.5.90). 

4. Τις με αριθμό Υ. 1201/5.10.90 (ΦΕΚ 636/Β/5.10.90) και 
1250/15.1.91 (ΦΕΚ 10/Β/15.Ί.91) αποφάσεις του Πρωθυπουργού 
«Καθορισμός αρμοδιοτήτων του Αναπληρωτού Υπουργού Εθνικής Οι¬ 
κονομίας Ευθ. Χριστοδούλου». 

5. Την γνωμοδότηση του Συμβουλίου της Επικράτειας με αριθμό 
242/1991 μετά από πρόταση του Αναπληρωτή Υπουργού Εθνικής Οι- 

χονομίας, Υπουργού Οικονομικών και του Αναπληρωτή Υπουργού 
Εμπορίου, αποφασίζουμε: 

Άρθρο μόνο 

Καθορίζεται ανώτατο συνολικά ύψος των υποχρεώσεων που αναλαμ¬ 
βάνει ο Οργανισμός Ασφάλισης Εξαγωγικών Πιστώσεων για τις παρε¬ 
χόμενες, από αυτόν εγγυήσεις, ασφαλίσεις και αυτασφαλίσεις, το ποσό 
των Δραχμών εκατόν πενήντα δισεκατομμυρίων 

(150.000.000.000). 

Στον Αναπληρωτή Υπουργό Εμπορίου αναθέτουμε την δημοσίευση 
και εκτέλεση του παρόντος διατάγματος. 

' Αθήνα; 13 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘΥΜΙΟΣ ΧΡΙΣΤΟΔΟΥΛΟΥ ΙΩΑΝ. ΠΑΛΑΙΟΚΡΑΣΣΑΣ 

ΑΝΑΠΛΗΡΩΤΗΣ ΕΜΠΟΡΙΟΥ 

ΣΩΤΗΡΙΟΣ ΧΑΤΖΗΓΑΚΗΣ 
—-♦- 

Α ΠΟΦΑΣΕΙ Σ 

( 6 ) 

Έκδοση και διάθεση από τις Εμπορικές και Κτηματικές Τράπεζες κα¬ 
θώς και την Αγροτική Τράπεζα της Ελλάδος πιστωτικών δελτίων 
(καρτών) χωρίς προηγούμενη έγκριση από την Τράπεζα της Ελλά¬ 
δος. 

(Συνεδρίαση 473/20.5.91, θέμα 16) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 

ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) τις αποφ. ΕΝΠΘ 46/4/8.9.72 και ΥΠ 302/8/9.4.82, όπως 
ισχύουν, με τις οποίες καθορίσθηκαν οι όροι και οι προϋποθέσεις εφαρ¬ 
μογής του συστήματος των πιστωτικών δελτίων στην Ελλάδα, 
β) την απόφ. ΕΝΠΘ 391 /27/19.5.88 με την οποία εγκρίθηκε η 
διάθεση των πιστωτικών δελτίων που εκδίδει η Εθνική Τράπεζα της Ελ¬ 
λάδος από άλλες ^Τράπεζες, 

γ) την σκοπιμότητα ίπλούστευσης της διαδικασίας έκδοσης πιστωτι¬ 
κών καρτών, αποφάσισε τα ακόλουθα: 

1. Επιτρέπεται χωρίς προηγούμενη έγκριση της Τράπεζας της Ελλά¬ 
δος στις εμπορικές και Κτηματικές Τράπεζες καθώς και στην Αγροτική 
Τράπεζα της Ελλάδος: 

α) να εκδίδουν πιστωτικά δελτία (κάρτες), σύμφωνα με τις διατάξεις 


των απόφ. ΝΕ 46/3/8.9.72 και ΥΠ 302/8/9.4.82, όπως ισχύουν 
και 

β) να διαθέτουν μέσω άλλων τραπεζών τα πιστωτικά δελτία που εκ¬ 
δίδουν, υπό τους ακόλουθους όρους: 

(ι) Οι τράπεζες μέσω των οποίων διατίθενται πιστωτικά δελτία εκδό- 
σεως άλλων τραπεζών ευθύνονται για την τήρηση του 7ξροβλεπόμενου 
ανώτατου κατά περίπτωση ορίου (σήμερα δρχ. 150 χιλιάδες). 

(ιι) Οι συναλλαγές σε συνάλλαγμα με τη χρήση πιστωτικών δελτίων 
που διατίθενται μέσω άλλων τραπεζών (παρ. 1β), παρακολουθούνται 
από τις τράπεζες που τα εκδίδουν, οι οποίες και εξακολουθούν να ευθύ- 
,νονται συναλλαγματικά έναντι της Τράπεζας της Ελλάδος. 

2. Οι τράπεζες υποχρεούπνται να γνωστοποιούν την Τράπεζα της 
Ελλάδος (Διεύθυνση Νομισματικής Πολιτικής και Τραπεζικών Εργα¬ 
σιών) εντός δέκα ημερών από τη λήψη της σχετικής απόφασης και του¬ 
λάχιστον 30 ημέρες πριν από την κυκλοφορία νέου ή τη διάθεση υφιστά¬ 
μενου πιστωτικού δελτίου μέσω άλλων τραπεζών, την επωνυμία των 
καρτών που εκδίδουν ή διαθέτουν μέσω άλλων τραπεζών καθώς και την 
τραπεζα μέσω της οποίας διατίθενται οι υφιστάμενες κάρτες. 

3. Από την κοινοποίηση της παρούσας απόφασης η απόφ. ΕΝΠΘ 
391/27/19.5.88 καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Τα Μέλη Ο Γραμματέας 

Ακριβές αντίγραφο 

Αθήνα, 17 Ιουνίου 1991 
Ο Γραμματέας 
Π. ΚΥΡΙΑΚΟΠΟΥΛΟΣ 

-♦- 

Α ΝΑΚΟΙΝΩΣΕΙ Σ 

(?) 

Ανακοίνωση για τη θέση σε ισχύ της Συνθήκης Έκδοσης Ελλάδος - Αυ¬ 
στραλίας (Αθήνα, 13.4.87). 

Το Υπουργείο Εξωτερικών ανακοινώνει ότι η Συνθήκη Έκδοσης με¬ 
ταξύ της Ελληνικής Δημοκρατίας και της Αυστραλίας, η οποία υπογρά¬ 
φηκε στην Αθήνα στις 13 Απριλίου 1987 και κυρώθηκε με το 1928/ 
1991 Νόμο που δημοσιεύθηκε στο 18 Φύλλο της Εφημερίδας της Κυ¬ 
βερνήσεως Τεύχος Α' της 15ης Φεβρουάριου 1991, θα τεθεί σε ισχύ, 
σύμφωνα με τη διάταξη του άρθρου 16 παρ. 1 αυτής, την 5η Ιουλίου 
1991. 

Αθήνα, 13 Ιουνίου 1991 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 




ΑΠΟ] ΤΟ ΕΘΝΙΚΟ ΤΥΠΟΓΡΑΦΕΙΟ 




